EkBass/fiwiki-20250220-pages-articles huggingface dataset:
Huuda harkiten

Huuda harkiten on YUP:n lokakuussa 1991 julkaistu toinen albumi. Levyn musiikki on huomattavasti progressiivisempaa kuin edellisellä levyllä, vaikka hardcore punk -vaikutteita on runsaasti tälläkin levyllä. Myös tekstit ovat vaihtuneet englanninkielisistä suomenkielisiksi. Huuda harkiten julkaistiin alun perin vain vinyylinä, mutta levyn kappaleet julkaistiin uudelleenmiksattuina vuonna 1992 kokoelma-cd:llä 1990–1992. Tämä levy sisälsi myös EP:t Turpasauna ja Julmasti juhlallista, sekä Paratiisin sahakielet -singlen. ==Kappaleet== Kaikki kappaleet säveltänyt ja sovittanut YUP sekä sanoittanut Jarkko Martikainen. # # # # # # # # # # # # # # # == Kokoonpano == * Tommi Kärkkäinen – lyömäsoittimet, kosketinsoittimet, laulu * Jussi Hyyrynen – rummut, laulu * Jarkko Martikainen – kitara, laulu * Valtteri Tynkkynen – basso, laulu === Vierailevat muusikot === * Riikka Konsti – viulu === Tuotanto === * Pekka Koivunoro – äänittäjä, miksaaja * Mikko Nikula – leikkaus (Savonlinnan taidelukio) * Hanna Kärkkäinen – kannen pronssi * Sami Luukkainen – valokuva Luokka:YUP:n albumit Luokka:Vuoden 1991 albumit
Sojuz TM-32

Sojuz TM-32 oli Venäjän avaruusjärjestön miehitetty lento ISS-avaruusasemalle. Laukaisu Baikonurin kosmodromilta Sojuz-U-kantoraketilla kello 7.37 UTC 28. huhtikuuta 2001. Alus palasi maahan 185 vuorokauden kuluttua, 31. lokakuuta 2001. Dennis Tito oli ensimmäinen avaruusturisti (lukuun ottamatta paria yhdysvaltalaista senaattoria ja yhtä japanilaista lehtimiestä, jotka lensivät avaruussukkulalla). Hän pääsi kustannuksiin nähden huokealla 20 miljoonan dollarin maksulla avaruusasemalle. ==Miehistö== Laukaistiin *Talgat Musabajev, Venäjän avaruusjärjestö, kazakstanilainen päällikkö *Juri Baturin, Venäjän avaruusjärjestö *Dennis Tito – avaruusturisti, Yhdysvallat Laskeutuivat *Viktor Afanasjev, Venäjän avaruusjärjestö *Claudie Haigneré, Euroopan avaruusjärjestö, Ranska *Konstantin Kozejev, Venäjän avaruusjärjestö ==Rata== *Perigeum 193 km *Apogeum 247 km *Inklinaatio 51,6° *Periodi 88,6 minuuttia ==Lähteet== Luokka:Miehitetyt avaruuslennot Luokka:Sojuz-ohjelma Luokka:Vuoden 2001 avaruustoiminta
Minna Virtanen

Minna Virtanen (s. 1961)https://www.themoviedb.org/person/148348-minna- virtanen?language=fi-FI on suomalainen televisio-ohjaaja ja tuottaja. Hän on ohjannut ja tuottanut monia palkittuja televisiosarjoja. Hänen tunnetuimpia ohjaustöitään ovat TV-sarjat Kylmäverisesti sinun, Maria Kallio, Morsian ja Alamaailma. TV-sarja Morsian palkittiin Venlalla parhaana minisarjana. Virtanen on tuottanut kansainväliset rikossarjat Bullets ja Musta valo. Hänen tuottamansa elokuva Henkesi edestä (2015) sai kansainvälisen ensi-illan Varsovan elokuvafestivaalin pääkilpasarjassa. Minna Virtanen johtaa perustamaansa tuotantoyhtiötä Vertigo Production. == Ohjaustyöt == === Televisiosarjat === * Ihana mies (1997) * Kylmäverisesti sinun (2000–2005) * Paholaisen tytär (2002) * Rikospoliisi Maria Kallio (2003) * Kaunis mies (2003) * Rikas mies (2004) * Viinin viemää (2006) * Morsian (2008) * Alamaailma-trilogia: ”Vanki” ja ”Kyttä” (2010) === Elokuvat === * Levottomat 3 (2004) == Tuottamat == * Viinin viemää (2006) * Morsian (2008) * Alamaailma- trilogia: ”Vanki”, ”Lakimies” ja ”Kyttä” (2010-11) * Henkesi edestä (2015) * Bullets (2018) * Musta valo (2022) == Lähteet == Luokka:Suomalaiset televisio- ohjaajat Luokka:Vuonna 1961 syntyneet Luokka:Elävät henkilöt
Pistis, Elpis ja Agape

Pistis, Elpis ja Agape olivat 2. vuosisadalla Roomassa eläneitä ja uskonsa tähden kidutettuja marttyyreja. Pistis oli iältään 12 vuotta, Elpis 10 ja Agape 9 vuotta, kun heitä keisari Hadrianuksen aikana kidutettiin ja lopuksi mestattiin noin vuonna 137 jaa. Myös heidän äitinsä Sofia, joka kuoli pian lastensa jälkeen, on korotettu kristinuskossa marttyriuteen. Lasten nimet tarkoittavat suomeksi uskoa, toivoa ja rakkautta. Slaavilaisessa perinteessa nämä nimet ovat muodossa Vera, Nadežda ja Ljubov ja Suomessa käytetään nimiä Usko, Toivo ja Lempi. Suomessa Ortodoksinen kirkko muistelee näitä marttyyreja vuosittain syyskuun 17. päivänä. Helsingin Hämeentiellä olevassa hoivakoti Helenassa on näiden neljän marttyyrin muistolle pyhitetty kirkko vanhainkodin asukkaita varten. == Lähteet == == Aiheesta muualla == *Marttyyrit Pistis, Elpis ja Agape ja heidän äitinsä Sofia / Ortodoksi.net Luokka:Pyhät Luokka:Artikkelit useasta henkilöstä
Sojuz TM-31

Sojuz TM-31 oli Venäjän avaruusjärjestön miehitetty lento ISS-avaruusasemalle. Laukaisu Baikonurin kosmodromilta tapahtui Sojuz-U-kantoraketilla kello 7:52:47 UTC 31. lokakuuta 2000. Alus palasi 186 vuorokauden päästä maahan, 6. toukokuuta 2001. Lennon miehistö oli ensimmäinen ISS-avaruusaseman pysyvästä miehityksestä. ==Miehistö== Laukaistiin ISS:n 1. nk. pysyvä miehistö (ISS Expedition 1) *Juri Gidzenko, päällikkö, Venäjän avaruusjärjestö *Sergei Krikaljov, Venäjän avaruusjärjestö *William Shepherd, NASA Laskeutuivat *Talgat Musabajev, Venäjän avaruusjärjestö *Juri Baturin, Venäjän avaruusjärjestö *Dennis Tito, avaruusturisti, Yhdysvallat ==Rata== *Perigeum 193 km *Apogeum 249 km *Inklinaatio 51,6° *Periodi 88,6 minuuttia ==Lähteet== Luokka:Miehitetyt avaruuslennot Luokka:Sojuz-ohjelma Luokka:Vuoden 2000 avaruustoiminta Luokka:Vuoden 2001 avaruustoiminta
Agape

Agape voi tarkoittaa seuraavia: * Agape (kristinusko) * Pistis, Elpis ja Agape
Pernin lohikäärmeritarit

Pernin lohikäärmeritarit (alk. The Dragonriders of Pern) on Anne McCaffreyn kirjoittama fantasiakirjasarja, josta Sari Karhulahti on suomentanut kolme osaa. Pernin lohikäärmeritarit -sarja on saavuttanut suosiota ympäri maailmaa. Kolme ensimmäistä osaa on suomennettu, mutta Otava on lopettanut Pernin sarjan käännättämisen. Lisäksi sarjan toisen osan Vaarallisen tähden suomennoksesta puuttuu noin yksitoista sivua tekstiä, koska suomennos tehtiin brittikustantamon painoksesta. Yhdysvaltalaisessa painoksessa oli materiaalia, joka Britanniassa poistettiin kirjan lyhentämiseksi. Pernin lohikäärmeritarit -sarjan kirjat kuvaavat Pernin planeetan elämää, usein naispäähenkilöiden näkökulmista. McCaffreyn kirjat sijoittuvat fantasiakirjallisuuden ja tieteiskirjallisuuden rajamaille. Pernin lohikäärmeritarit -sarjan lisäksi McCaffrey kirjoitti paljon muutakin suomentamatonta kirjallisuutta. Sarjan kolme ensimmäistä osaa on suomennettu. Ne on julkaistu Otavan fantasiaroomanit-sarjan kirjoina. ==Sarjan osat== * Dragonflight (1968, suom. Lohikäärmeen lento) * Dragonquest (1971, suom. Vaarallinen tähti) * Dragonsong (1976, suom. Tuliliskojen laulu, Harper Hall -Trilogian ensimmäinen osa) * Dragonsinger (1977, Harper Hall -Trilogian toinen osa) * Dragondrums (1979, Harper Hall -Trilogian kolmas osa) * The White Dragon (1978) * Moreta: Dragonlady of Pern (1983) * Nerilka's Story (1986) * Dragonsdawn (1988) * The Renegades of Pern (1989) * All the Weyrs of Pern (1991) * The Chronicles of Pern: First Fall (1993, novellikokoelma) * The Dolphins of Pern (1994) * Dragonseye (1997, brittipainos nimellä Red Star Rising vuonna 1996) * The Masterharper of Pern (1998) * The Skies of Pern (2001) * A Gift of Dragons (2002, novellikokelma) * Dragon's Kin (yhdessä Todd McCaffreyn kanssa 2003) * Dragonsblood (Todd McCaffreyn kirjoittama 2005) Luokka:Fantasiakirjasarjat Luokka:Lohikäärmeet kirjallisuudessa
Elviira

Elviira tai Elvira on naisen etunimi. Elviiran nimipäivä on 27. kesäkuuta ollut suomalaisessa almanakassa vuosina 1885–1928 ja uudelleen vuodesta 1995. Nimi Elviira perustuu joko arabiankieliseen ylevää ja käskijätärtä tarkoittavaan sanaan tai muinaissaksan nimeen Alverat. Nimen lyhentymänä on Suomessa käytössä myös Elvi. Suomessa nimi Elviira on 1900-luvun alusta vuoden 2019 loppuun mennessä annettu 8 907 henkilölle. Muodossa Elvira nimi on annettu 4 680 naiselle ja alle viidelle miehelle. ==Tunnettuja Elviiroita ja Elviroita== * Elvira Bono (1893–1973), italialais-ruotsalainen sirkustaiteilija, malli ja Lapin kullanhuuhdontatyömaan emäntä * Elvira Herman (s. 1997), valkovenäläinen aitajuoksija * Elvira Madigan, oik. Hedvig Jensen (1867–1889), tanskalainen nuorallatanssija, samannimisen elokuvan päähenkilö * Elvira Nabiullina (s. 1963), Venäjän keskuspankin johtaja (entinen talousministeri) * Elviira Nieminen, suomalainen laulaja-lauluntekijä * Elvira Nikolaisen (s. 1980), norjalainen muusikko * Elvira Notari, alk. Elvira Coda (1875–1946), italialainen elokuvaohjaaja, käsikirjoittaja, tuottaja ja näyttelijä * Elvīra Ozoliņa (s. 1939), latvialainen keihäänheittäjä * Elvira Puccini (1860–1930), italialainen säveltäjä Giacomo Puccinin puoliso * Elvira Saadi (s. 1952), neuvostoliittolainen telinevoimistelija * Elviira Vihersalo (1871–1919), suomalainen SDP:n kansanedustaja * Elviira Väyrynen (s. 2005), suomalainen pianisti ja säveltäjä * Elvira Willman-Eloranta (1875–1925), suomalainen näytelmäkirjailija ja toimittaja * Elvira Öberg (s. 1999), ruotsalainen ampumahiihtäjä ==Kuvitteellisia Elviiroita== * Elviira Suulasvuo, Serpin luoma karikatyyrinen naishahmo * Elviira Sörsselsön, insinööri Sörsselssönin vaimo Turhapuro-elokuvissa * Elviira Nalle, Disney-hahmo Veli Nallen puoliso *Elvira, Disneyn luoman Mummo Ankan nimi englannin kielellä == Lähteet == * Pentti Lempiäinen: Suuri etunimikirja ===Viitteet=== Luokka:Etunimet
Jari Mäenpää

Jari Mäenpää (s. 23. joulukuuta 1977) on suomalainen muusikko, joka tuli tunnetuksi metalliyhtye Ensiferumin laulaja-kitaristina vuosina 1996–2004. Vuonna 2003, Ensiferumin toisen albumin äänitysten päätyttyä, Mäenpää erotettiin yhtyeestä ja hän lähti rakentamaan omaa sooloprojektiaan, jonka nimeksi tuli Wintersun. Sen kanssa Mäenpää on julkaissut neljä studioalbumia. Mäenpää on kitaransoittajana alkeisoppitunteja lukuun ottamatta itseoppinut ja opetellut soittamaan lainaamalla esimerkiksi Metallican ja Megadethin nuottikirjoja. Mäenpää on tunnettu monipuolisesta äänestään, joka kattaa niin örinälaulun kuin puhtaan laulun. Asim Searathin liityttyä Wintersuniin Mäenpää on keskittynyt keikoilla vain laulamiseen. Mäenpää on rakentanut "puolistudion", joka on hänen omien sanojensa mukaan kotistudio eräillä ammattilaisominaisuuksilla. Mäenpään tavoite on käyttää studiota Wintersunin musiikkiin. ==Diskografia== ;Ensiferum * * * * * * ;ArthemesiA * ;Cadacross * ;Wintersun * * * * == Lähteet == * http://www.imperiumi.net/int_2.php?id=466/ Arkisto. Luettu 11.1.2021 === Viitteet === == Aiheesta muualla == * http://www.wintermadness.net * http://www.wintersun.fr Luokka:Suomalaiset metallimusiikin laulajat Luokka:Suomalaiset metallimusiikin kitaristit Luokka:Vuonna 1977 syntyneet Luokka:Elävät henkilöt
Sisley Treviso

Sisley Treviso on italialainen lentopallojoukkue, joka pelaa Italian A1-liigassa. Sisley Volley on yksi A1-liigan menestyksekkäimmistä joukkueista. A1-liigan mestaruuksia joukkueella on kymmenen jotka kaikki ovat tulleet vuosien 1994 ja 2007 välisenä aikana. Lisäksi joukkue on voittanut useasti Mestareiden Liigan ja myös CEV Cupin. Italian A1-liigan cupin joukkue on voittanut useasti. 2000-luvulla joukkue on voittanut neljä mestaruutta ja ollut finaaleissa kuusi kertaa peräkkäin. Sisleyn joukkueessa pelaavat muun muassa Italian maajoukkuepelaajat Alessandro Fei ja Alberto Cisolla sekä Samuele Papi. Lisäksi joukkueessa passaa Ranskan maajoukkueen Pierre Pujol ja maailman parhaimmaksi keskitorjujaksi valittu brasilialainen Gustavo. Sisleyn Volleyn kotikaupunki on Treviso. == Saavutukset == * Italian mestaruuksia: 9 * Italian cup voittoja: 4 * Italian Supercupin voittoja: 6 * Mestareiden liigan voittoja: 3 * Cup voittajien cupin voittoja: 1 * CEV-cupin voittoja: 4 == Mestaruudet == *2007 Italian A1-liigan mestaruus *2007 Italian A1-liiga Cup- voitto *2006 Mestareiden Liigan voitto *2005 Italian A1-liigan mestaruus *2005 Italian A1-liiga Cup-voitto *2005 Italian Supercup *2004 Italian A1-liigan mestaruus *2004 Italian A1-liiga Cup-voitto *2004 Italian Supercup *2003 Italian A1-liigan mestaruus *2003 CEV Cup *2003 Italian Supercup *2001 Italian A1-liigan mestaruus *2001 Italian Supercup *2000 Champions Cup *2000 Italian A1-liiga Cup-voitto *2000 Italian Supercup *1999 Italian A1-liigan mestaruus *1999 Champions Cup *1999 European Supercup *1998 Italian A1-liigan mestaruus *1998 CEV Cup *1998 Italian Supercup *1996 Italian A1-liigan mestaruus *1995 Champions Cup *1994 Italian A1-liigan mestaruus *1994 Cup's Winner Cup *1994 European Supercup *1993 CEV Cup *1993 Italian A1-liiga Cup-voitto *1991 CEV Cup Luokka:Italialaiset lentopalloseurat Luokka:Treviso
Hinthaaran rautatieasema

Hinthaaran rautatieasema (, ) on rautatieliikennepaikka Hinthaaran kylässä Porvoossa rataosalla . Asema avattiin liikenteelle 23. marraskuuta 1875. Se palveli Pornaisten asukkaita ja sen ympärille muodostui asutusta. Asema alennettiin laiturivaihteeksi vuonna 1953 ja henkilökunnan poistuttua seisakevaihteeksi vuonna 1969. Henkilöliikenne lakkautettiin 31. toukokuuta 1981 ja tavaraliikenne vuonna 1990. Rautatieasema palveli sekä Hinthaaran kylää että koko ympäröivää maaseutua, ja sillä oli merkittävä vaikutus alueen talouden kehitykselle. Hinthaarasta toimitettiin huomattava määrä muun muassa viljaa, jauhoja ja ryynejä sekä jossain määrin myös nahkoja ja muita teollisuustuotteita. == Nykytila == Hinthaaran asema on nykyisin yksityiskäytössä. Asemalla pysähtyvät Porvoon museorautatien museojunat. Junaan nousevia matkustajia palvelee ratapihan länsipäätyyn vuonna 2002 rakennettu seisake, jossa on vanhanmalliset laiturit ja laiturikatos. Laiturialueen vieressä on liityntäpysäköintipaikka. Vanha asemarakennus makasiineineen sijaitsee Pornaistentien itäpuolella ja vuonna 2002 valmistunut seisake tien länsipuolella. Vuonna 2002 rakennettiin myös junakohtaamiset ja veturin ympäriajon mahdollistava sivuraide. Museovirasto on luokitellut Hinthaaran rautatieaseman valtakunnallisesti merkittäväksi rakennetuksi kulttuuriympäristöksi. == Lähteet == == Aiheesta muualla == * Hinthaaran kotisivu * Vaunut.org: Kuvia Hinthaaran asemalta Luokka:Porvoon rautatieliikennepaikat Luokka:Suomen museorautatiet Luokka:Valtakunnallisesti merkittävät rakennetut kulttuuriympäristöt Suomessa Luokka:Suomen 1800-luvulla rakennetut rakennukset ja rakennelmat
Oslon yliopisto

Oslon yliopisto () on Norjan pääkaupungissa Oslossa toimiva yliopisto. Alun perin kuningas Fredrik VI:n mukaan nimetty Oslon yliopisto avattiin 1811. Sitä ennen Kööpenhaminan yliopisto oli ollut Tanskan ja Norjan ainoa. Nykyisellä nimellään yliopisto on toiminut vuodesta 1939. Oslon yliopisto on opiskelijamäärältään toiseksi suurin yliopisto vuodesta 2016, jolloin yhteenliitoksen seurauksena Norjan teknis-luonnontieteellinen yliopisto (NTU) ohitti sen. Oslon yliopistossa oli vuonna 2017 kahdeksan tiedekuntaa, joissa opiskeli yhteensä noin 28 000 opiskelijaa ja 2 700 tohtoriopiskelijaa. Henkilökuntaa oli yhteensä noin 6 600, josta akateemista henkilökuntaa oli vajaa 3 800, tukihenkilökuntaa noin 950 ja toimistohenkilökuntaa 1 700. Maailmanlaajuisesti viisisataa huippuyliopistoa sisältävän Shanghain yliopistorankingn listalla (2017) Oslon yliopisto sijoittui sijalle 62. Pohjoismaisista yliopistoista se luokiteltiin tällä listalla neljänneksi; edellä olivat Kööpenhaminan yliopisto, Karoliininen instituutti ja Helsingin yliopisto. Oslon yliopistossa ovat toimineet muiden muassa Nobel-palkinnon saaneet Fridtjof Nansen, Ragnar Frisch, Odd Hassel, Ivar Giæver ja Trygve Haavelmo. Oslon yliopiston lääketieteellinen tiedekunta on jakanut vuosittain Anders Jahren lääketieteellisen palkinnon vuodesta 1960 lähtien. Palkinto on merkittävimpiä pohjoismaisia tunnustuksia lääketieteen alalla. Vuonna 2017 Anders Jahren pääpalkinto oli arvoltaan kaksi miljoonaa Norjan kruunua. == Lähteet == == Aiheesta muualla == * Viralliset sivut , * Yliopiston kasvitieteellinen puutarha *
Intrum

Intrum (aik. Intrum Justitia) on konserni, joka tarjoaa yritys- ja kuluttajasaataviin kohdistuvia perintäpalveluita. Konsernin liikevaihto oli vuonna 2009 noin 388,6 miljoonaa euroa, ja sen palveluksessa työskentelee 3 400 henkilöä. Yrityksen toimitusjohtaja maaliskuusta 2016 lähtien on Mikael Ericson.Mikael Ericson new CEO of Intrum Justitia Suomessa toimiva Intrum Oy on perintäyritys, joka kuuluu Intrum-konserniin. Intrumin toimeksiantajina on noin 18 000 yritystä ja yhteisöä ympäri Suomea, lähes kaikilta toimialoilta. Intrumin Suomen yhtiön toimitusjohtajana toimii Tommi Sova. Yrityksen pääkonttori sijaitsee Helsingissä. Suomessa yrityksen työntekijöitä on 440.http://www.iltasanomat.fi/yritys/intrum-justitia-oy/helsingfors/1470246-8/ == Historia == Sven Göransson perusti Intrum Justitian Ruotsissa vuonna 1923. Hänen poikansa Bo Göransson osti yrityksen vuonna 1970. Intrum Justitian laajentuminen yli rajojen alkoi sveitsiläisen yritysoston seurauksena 1974. Nykyään Intrum Justitia toimii 22 Euroopan maassa.History Intrum Justitian edeltäjä Oy Credit Ab perustettiin toimimaan yhteistyössä Suomen Luotonantajayhdistyksen kanssa. Vuonna 1910 Keisarillisen Suomen Senaattiin lähetetyn hakemuksen mukaan yhtiön tarkoituksena oli toimia Suomen luottoasioiden järjestäjänä ja vakaannuttajana harjoittamalla luotto-, tiedustelu- ja rahainperimistoimintaa sekä liike-elämään kuuluvain lakiasiain hoitoa. Nämä toiminnan peruskivet löytyvät Intrum Justitian toiminnasta nykyäänkin.Intrumin historia, Intrum.fi Vuonna 1993 Intrum Justitialle myönnettiin ISO-laatusertifikaatti ensimmäisenä perintätoimistona maailmassa. Se on edelleen ainoa suomalainen alansa yritys, jolle laatusertifikaatti on myönnetty.Laatujärjestelmä Vuonna 2017 konsernit Intrum ja Lindorff yhdistyivät, jolloin syntyi uusi konserni Intrum.https://www.intrum.fi/fi/ratkaisut- yrityksille/uutiset/tiedotteet/intrum-justitia-ja-lindorff-ovat-yhdistyneet/ == Palvelut == Konsernin palvelut kattavat kuluttaja- ja yritysperinnän, maksuvalvonnan, ulkomaan perinnän ja laskutuspalvelun, saatavien ostopalvelun sekä erinäisiä luotonhallinnan erikoispalveluja kuten luottopäätöspalvelun.Konsernin verkkosivut Luotonhallinta, eli Credit Management Service (CMS), tarkoittaa osallistumista koko prosessiin, alkaen luottopäätöksistä jatkuen koko saatavien elinkaaren ajan. Tämä prosessi voi muodostua useista osa-alueista: luottotietojen tarkastus ja valvonta, laskutus ja muistutukset, yritys- ja kuluttajaperintä, kansainvälinen perintä, luottotappioiksi kirjattujen saatavien perintä sekä saatavien osto. == Lähteet == == Aiheesta muualla == *Yrityksen kotisivu *Intrum Oy:n kotisivut Luokka:Perintätoimi Luokka:Ruotsalaiset pörssiyhtiöt
OTP Bank Liga

OTP Bank Liga on Unkarin jalkapallon pääsarja. Unkarin jalkapallomestaruudesta on pelattu vuodesta 1901 lähtien, nykyinen sponsorinimi otettiin käyttöön vuonna 2011. Unkarin jalkapalloliiga on keskivahva eurooppalainen jalkapallosarja. Sarja sijoittui UEFA:n maapistevertailussa sijalle 24. ajanjaksolla 2020–2024. == Historia == Ensimmäisen kerran Unkarin mestaruudesta pelattiin vuonna 1901. Kuitenkin vuoteen 1926 saakka ainoastaan budapestilaiset joukkueet ottivat osaa. Ensimmäisen kerran kaudella 1907–1908 alettiin pelata alueellisia mestaruussarjoja, joiden mestarit pelasivat pääsystä mestaruusotteluun Budapestin mestaria vastaan. Kaudella 1925–1926 pelattiin mestaruussarja, johon osallistuivat kuuden alueliigan mestarit sekä kaksi parasta Budapestin joukkuetta. Seuraavalla kaudella Budapestistakin oli mukana vain mestari.http://www.rsssf.com/tablesh/hongchamp.html == Joukkueet kaudella 2024–2025 == Joukkue Kaupunki Stadion Debrecen Debrecen Nagyerdei Stadion Diósgyőr Miskolc (Diósgyőr) Diósgyőri Stadion Fehérvár Székesfehérvár Sóstói Stadion Ferencváros Budapest (Ferencváros) Groupama Aréna Győr Győr ETO Park Kecskemét Kecskemét Széktói Stadion Nyíregyháza Nyíregyháza Városi Stadion MTK Budapest (Józsefváros) Hidegkuti Nándor Stadion Puskás Akadémia Felcsút Pancho Aréna Paks Paks Fehérvári úti Stadion Újpest Budapest (Újpest) Szusza Ferenc Stadion Zalaegerszeg Zalaegerszeg ZTE Aréna == Katso myös == * Luettelo jalkapallon Unkarin-mestareista == Lähteet == == Aiheesta muualla == * http://www.labdarugoliga.hu/ Luokka:Unkarin jalkapallosarjat
Haksin seisake

Haksin seisake on rautatien seisake Porvoon museorautatiellä. Se avattiin vuonna 1931 osana Keravan ja Porvoon välistä liikennettä. Alun perin seisake sijaitsi kolmisen sataa metriä lopullista paikkaa lännempänä, kunnes paikkaa vaihdettiin todennäköisesti 1940- tai 1950-luvulla. Seisakkeen 11-metrinen laituri on lyhin Suomessa rautatien henkilöliikenteen käytössä oleva laituri. Seisakkeella pysähtyvät museojunat. Säännöllinen kaupallinen matkustajaliikenne Porvooseen loppui 1981. Haksin seisakkeen luona oli myös Porvoon Liikenteen bussilinjan nro 4 päätepysäkki. Bussiliikenne loppui kesällä 2015. == Lähteet == == Aiheesta muualla == * vaunut.org: Haksin seisake ja päätepysäkki nähtynä museojunasta Luokka:Porvoon rautatieliikennepaikat
Mallorean taru

Mallorean taru on David Eddingsin kirjoittama fantasiakirjasarja, joka on jatkoa Belgarionin tarulle. Sarjan kirjat on suomentanut Tarmo Haarala. == Sarjan osat == * Lännen vartijat () on sarjan ensimmäinen osa. Kirja ilmestyi 1987 ja se suomennettiin 1994. Kartat on piirtänyt Shelly Shapiro. * Murgojen kuningas () ilmestyi 1988 ja se suomennettiin 1994. * Karandan paholaisherra () ilmestyi 1988 ja se suomennettiin 1995. * Darshivan velhotar () ilmestyi 1989 ja se suomennettiin 1995. * Kellin näkijätär () on sarjan viimeinen osa. Kirja ilmestyi 1991 ja se suomennettiin 1995. == Aiheesta muualla == * Vesa Lehtinen: Lännen vartijat & Murgojen kuningas. Aikakone 3/1995. Luokka:David Eddingsin romaanit Luokka:Fantasiakirjasarjat
Kiialan seisake

Kiialan seisake (, ) on rautatien seisake Porvoon radan varrella Porvoossa. Seisake perustettiin Kiialan kartanon tarpeisiin Porvoon radan avaamisvuonna 1874. Tavaraliikenteen päätyttyä Kiiala muutettiin miehittämättömäksi 1. maaliskuuta 1954. Henkilöliikenne lakkautettiin 27. syyskuuta 1970, yli kymmenen vuotta aikaisemmin kuin suurimmalla osalla Porvoon radan seisakkeista. Liikennepaikalla on yksi raide, jolle on rakennettu lyhyt laituri. Aiemmin liikennepaikalla oli myös yksi sivuraide. Vuonna 1997 Porvoon Museorautatie ry rakensi yhteistyössä Kiialan kartanon kanssa Kiialan liikennepaikan uudelleen Porvoon museorautatien seisakkeeksi. Liikennepaikalle palautettiin tuolloin graniittinen laiturireunus. Museojunat pysähtyvät edelleen Kiialassa. == Lähteet == Luokka:Porvoon rautatieliikennepaikat
Ragnar Frisch

Ragnar Anton Kittil Frisch (3. maaliskuuta 1895 Oslo – 31. tammikuuta 1973) oli norjalainen ekonomisti, joka sai ensimmäisen Nobelin taloustieteen palkinnon vuonna 1969 taloudellisten prosessien analysoinnista ja dynaamisten taloustieteellisten mallien kehittämisestä. Frisch suoritti taloustieteen perustutkinnon Oslon yliopistossa vuonna 1919 ja opiskeli Ranskassa kolme vuotta ennen tohtoriksi väittelemistään vuonna 1925. Vuonna 1931 hän sai henkilökohtaisen professuurin Oslon yliopistossa ja pysyi virassa vuoteen 1965 asti.Ragnar Frisch Encyclopedia Britannica Frischin tutkimustyö keskittyi lähinnä makrotaloustieteeseen ja ekonometriaan. == Lähteet == Luokka:Norjalaiset taloustieteilijät Luokka:Nobelin taloustieteen palkinnon saajat Luokka:Oslon yliopiston professorit Luokka:Vuonna 1895 syntyneet Luokka:Vuonna 1973 kuolleet
Jared Hess

Jared Hess (s. 18. heinäkuuta 1979 Idaho, Yhdysvallat) on yhdysvaltalainen elokuvaohjaaja. Hänet tunnetaan parhaiten Dynamiitti Napoleon -elokuvan (2004) ohjaajana. Hänet on myös tällä hetkellä kiinnitetty useita kertoja myöhästyneen Minecraft-elokuvan ohjaajaksi. == Lähteet == == Aiheesta muualla == * * Luokka:Yhdysvaltalaiset elokuvaohjaajat Luokka:Vuonna 1979 syntyneet Luokka:Elävät henkilöt
Kaliumasetaatti

Kaliumasetaatin kemiallinen kaava on C2H3KO2 ja rakennekaava CH3COOK. Se on etikkahapon (CH3COOH) kaliumsuola. Kaliumasetaatti on normaaliolosuhteissa olomuodoltaan valkoista, hiutaleista tai kiteistä jauhetta. Kaliumasetaattia käytetään muun muassa lentokenttien liukkaudentorjunnassa kuuran ja ohuen jään poistoon. Elintarvikkeissa kaliumasetaattia käytetään lähinnä säilöntäaineena. Sen E-koodi on E261. Muita käyttökohteita ovat asetonin ja kristallilasin valmistus, veden poistaminen prosesseista, ja yleisenä reagenssina laboratorioissa. ==Lähteet== == Aiheesta muualla == * Luokka:Kaliumyhdisteet Luokka:Asetaatit Luokka:Säilöntäaineet
Megamania

Megamania on toiminut Johanna Kustannuksen levymerkkinä. Megamania levymerkin perusti Megamania Musiikki Ky vuonna 1985 ja se käytti sitä itse vuoteen 1989. Tunnettuja Megamania-levymerkillä julkaisevia artisteja ovat myöhemmin olleet muun muassa Kotiteollisuus, Maj Karma ja Absoluuttinen nollapiste. Alkuperäisistä artisteista monelle levymerkille on ollut myöhempääkin käyttöä kuten artisteille: Sleepy Sleepers, Tuomari Nurmio, Stone, Freud Marx Engels & Jung, Melrose tai Tommi Liimatta. Vuonna 1989 Megamania Musiikin toiminta siirrettiin Johanna Kustannukseen.http://www.musicfinland.com/sml/muusikko/muusikko_2003/8_johanna.html == Katso myös == *Luettelo Johanna Kustannuksen artisteista (sisältää tiedon levymerkistä) == Lähteet == Luokka:Suomalaiset rockmusiikin levy-yhtiöt Luokka:Suomalaiset levymerkit
Shōkō Asahara

Shōkō Asahara (, syntyjään 松本 智津夫 (Matsumoto Chizuo), 2. maaliskuuta 1955 - 6\. heinäkuuta 2018) oli japanilaisen Korkein totuus (nykyisin Aleph) -kultin perustaja. Hänet tuomittiin kuolemaan sariinikaasuhyökkäyksestä Tokion metroon, jossa kuoli 12 ihmistä. == Varhainen elämä == Hän syntyi nimellä Chizuo Matsumoto köyhään tatamimatonkutojan perheeseen Yatsushirossa Kumamoton prefektuurissa Kyūshūn saarella Etelä-Japanissa. Synnynnäisen glaukooman vuoksi hänen toinen silmänsä oli sokea ja toisessa oli vain osittainen näkö. Asahara kävi sokeiden koulua, ei päässyt yliopistoon vaan alkoi opiskella kiinalaista lääketiedettä, josta siirtyi new age -filosofiaan. == Korkein totuus ja terrori-iskut == Vuonna 1987 hän kävi pyhiinvaelluksella Himalajalla, jonka jälkeen hän muutti nimensä ja perusti Korkeimman totuuden. Hän väitti olevansa uudelleen syntynyt Shiva-jumala ja lupaa seuraajilleen pelastuksen tulevan harmageddonin jälkeen. Hän opetti levitaatiota ja telepatiaa, ja hänellä oli ajoittain 10 000 seuraajaa, jotka joivat hänen kylpyvettään ja vertaan. Korkein totuus saavutti maailmanlaajuista huomiota päästettyään sariinia Tokion metroon 20. maaliskuuta 1995. Tutkimuksissa selvisi, että ryhmä oli käyttänyt kaasua jo edellisenä vuonna seitsemän ihmistä tappaneessa hyökkäyksessä ja että CIA oli tutkinut sen yrityksiä hankkia ydinaseita. === Oikeudenkäynti ja tuomio === Asahara pidätettiin toukokuussa 1995 lahkon päämajasta Fuji-vuoren läheltä. Oikeudenkäynti kesti pitkän aikaa, koska Asahara ei suostunut puhumaan joitain epäselviä lauseita lukuun ottamatta. Hänet tuomittiin kuolemaan helmikuussa 2004. Korkein oikeus hylkäsi vetoomuksen tuomion muutoksesta syyskuussa 2006. Tällä välin yhteensä 11 kultin johtohahmoa tuomittiin kuolemaan. Oikeudenkäynti oli ennennäkemätön Japanin historiassa. Asaharan oikeudenkäynti kesti seitsemän vuotta ja 10 kuukautta ja oikeus kokoontui 257 kertaa. Joulukuussa 2011 kaikki oikeusjutut oli saatu päätökseen. Saman kuun aikana yksi karkuteillä olleista syytetyistä antautui poliisille ja kaksi muuta saatiin kiinni, ja oikeuskäsittely oli aloitettava uudelleen. Nämä käsittelyt kestivät vuoden 2018 alkuun asti. Asahara teloitettiin hirttämällä 6. heinäkuuta 2018. == Lähteet == * * === Viitteet === Luokka:Uskonnolliset johtajat Luokka:Uskontojen perustajat Luokka:Vuonna 1955 syntyneet Luokka:Vuonna 2018 kuolleet Luokka:Japanilaiset rikolliset Luokka:Japanilaiset sarjamurhaajat Luokka:1990-luvun oikeustapaukset Luokka:Japanilaiset teloitetut
Bergenin yliopisto

Bergenin yliopisto () on Norjan Bergenissä toimiva yliopisto. Se perustettiin virallisesti 1946.University of Bergen shanghairanking.com Coimbra-ryhmään kuuluvassa yliopistossa on noin 17 000 opiskelijaa ja 3 200 henkilökuntaan kuuluvaa. Maailman viidensadan huippuyliopiston Shanghai-yliopistovertailussa Bergenin yliopisto sai vuonna 2014 sijaluvun 201–300.Academic Ranking of World Universities 2014 shanghairanking.com ==Kuvia yliopiston eri osista== Faculty of Law in Bergen.JPG|Oikeustieteellinen tiedekunta 2006 09 16 Bergen Per Grieg Trygdekassen004.jpg|Psykologinen tiedekunta Det samfunnsvitenskapelige fakultet, Universitetet i Bergen.jpg|Yhteiskuntatieteellinen tiedekunta Realfagsbygget-bergen-norway-1.jpg|Luonnontieteellinen laitos University of Bergen, Rector s Office, Museplass 1.jpg|Rehtorin toimistorakennus ==Lähteet== == Aiheesta muualla == * Viralliset sivut , Luokka:Norjan yliopistot ja korkeakoulut Yliopisto
Janne Hyrkäs

Janne Petrus Paavali ”Hyge” Hyrkäs (s. 1974 Lappeenranta) on suomalainen rumpali, joka tunnetaan lappeenrantalaisesta thrash metal -yhtye Mokomasta. Ennen Mokoman riveihin liittymistä hän soitti yhtyeissä Wendigo, Pronssinen Pokaali ja Valtava Kääpiö. Hyrkäs alkoi soittaa rumpuja Savitaipaleen yläasteen musiikinopettajan innoittamana. Sitä ennen hän oli soittanut vuoden koskettimia. Hyrkäksen yhtyeistä Wendigo (1988–1993) on vuonna 2018 ”metallipääkaupungiksi” nimetyn Lemin ensimmäinen metalliyhtye. Yhtye teki paluun vuonna 2019 Lemin Capital of Metal L1ve -tapahtumassa. Hyrkäs oli lopettaa soittamisen Valtavan Kääpiön hajottua vuonna 1999, mutta liittyi vuoden soittotauon jälkeen Mokomaan Marko Annalan pyynnöstä. Lyhyen ajan sisään usein rumpalia vaihtanut yhtye sai hänestä pysyvän kiinnityksen. Hyrkäs syntyi Lappeenrannan Lauritsalassa, kasvoi Lemillä ja muutti sitten Lappeenrannan kautta Helsinkiin opiskelemaan vuonna 1997. Muusikon työnsä lisäksi Hyrkäs työskentelee Helsingin kaupungin lastensuojelussa. Hän on koulutukseltaan lastenkodin ohjaaja. Hänen perheeseensä kuuluu avopuoliso ja kaksi tytärtä. == Lähteet == Luokka:Suomalaiset metallimusiikin rumpalit Luokka:Mokoman jäsenet Luokka:Vuonna 1974 syntyneet Luokka:Elävät henkilöt
Andreas Brehme

Andreas Brehme (9. marraskuuta 1960 Hampuri – 20. helmikuuta 2024 München) oli saksalainen jalkapalloilija ja jalkapallovalmentaja. Hän saavutti urallaan muun muassa maailmanmestaruuden vuonna 1990. ==Ura== === Pelaajana === Pelaajaurallaan puolustajana viihtynyt Brehme edusti kotimaassaan Kaiserslauternia ja Bayern Müncheniä sekä Italiassa Inter Milanoa ja Espanjassa Real Zaragozaa. Hän saavutti urallaan muun muassa kaksi Saksan mestaruutta, Italian mestaruuden ja UEFA Cupin voiton. Saksan maajoukkueessa Brehme pelasi 86 ottelua ja teki niissä 8 maalia. Hän edusti Saksaa MM- kisoissa vuosina 1986, 1990 ja 1994 sekä EM-kisoissa vuosina 1984, 1988 ja 1992. Brehme saavutti Saksan riveissä MM-hopeaa vuonna 1986, MM-kultaa vuonna 1990 ja EM-hopeaa vuonna 1992. Hän teki vuoden 1990 MM-kisojen loppuottelun ainoan maalin rangaistuspotkusta ratkaisten mestaruuden Saksalle. === Valmentajana === Brehmen valmennusura ollut yhtä menestyksekäs kuin pelaajana. Hänestä tuli 1. FC Kaiserslauternin päävalmentaja lokakuussa 2000, kun Otto Rehhagel lähti huonosti alkaneen kauden jälkeen. Brehmen johdolla Kaiserslautern eteni UEFA Cupissa välieriin kaudella 2000–2001. Joukkue kuitenkin romahti välierissä häviten espanjalaiselle Deportivo Alavésille molemmat ottelut murskaluvuin 5–1 ja 4–1. Hän sai potkut elokuussa 2002. Kaudeksi 2004–2005 Brehme siirtyi 2. Bundesliigassa pelanneen SpVgg Unterhachingin peräsimeen. Pesti jäi kuitenkin varsin lyhyeksi Brehmen saatua potkut jo helmikuussa 2005. Kesällä 2005 Brehme siirtyi Giovanni Trapattonin apuvalmentajaksi VfB Stuttgartiin. Joukkueen puolustustaktiikka ei tuonut toivottua menestystä ja kaksikko sai kenkää tehtävistään helmikuussa 2006. Brehme kuoli helmikuussa 2024 sydänkohtaukseen. == Saavutukset pelaajana == * Maailmanmestaruus: 1990 ** MM-hopeaa 1986 * Euroopanmestaruuskisat ** EM- hopeaa 1992 * UEFA Cup: 1991 * Saksan mestaruus: 1987, 1998 * Italian mestaruus: 1989 * Saksan cup: 1996 * Saksan supercup: 1987 == Lähteet == Luokka:Saksalaiset jalkapalloilijat Luokka:Saksalaiset jalkapallovalmentajat Luokka:Jalkapallon maailmanmestarit Luokka:Vuonna 1960 syntyneet Luokka:Vuonna 2024 kuolleet
Sojuz TM-29

Sojuz TM-29 oli Venäjän avaruusjärjestön miehitetty lento Mir-avaruusasemalla. Laukaisu Sojuz 11A511U-kantoraketilla Baikonurin kosmodromilta tapahtui 20. helmikuuta 1999 kello 4:18 UTC ja aluksen paluu maahan 28. elokuuta 1999 kello 00:32 UTC. Lennon kesto oli 188 vuorokautta. ==Miehistö== Laukaistiin: *Viktor Afanasjev, Venäjän avaruusjärjestö *Jean-Pierre Haigneré, CNES, Ranska *Ivan Bella, Slovakia Laskeutuivat *Viktor Afanasjev, Venäjän avaruusjärjestö *Sergei Avdejev, Venäjän avaruusjärjestö *Jean-Pierre Haigneré, Ranska ==Rata== *Massa 7150 kg *Perigeum 188 km *Apogeum 273 km *Inklinaatio 51,6° *Periodi 88,6 minuuttia ==Lähteet== Luokka:Miehitetyt avaruuslennot Luokka:Sojuz-ohjelma Luokka:Vuoden 1999 avaruustoiminta
Jean du Castre d’Auvigny

Jean du Castre d'Auvigny oli Hainaut'ssa vuonna 1712 syntynyt ranskalainen sotilas ja kirjailija. Hän palveli ratsujoukoissa ja sai surmansa Dettingenin taistelussa vuonna 1743. Hän kirjoitti seuraavat teokset: * Mémoires de Madame de Barnevelt * Amusements historiques * Histoire de Paris (vuoteen 1730) * Vies des hommes illustres de la France, 1739–1757, 27 osaa, työtä jatkoivat Gabriel-Louis Pérau ja François-René Turpin. Hän työskenteli yhdessä Pierre Desfontaines'n kanssa. == Lähteet == Luokka:Ranskalaiset kirjailijat Luokka:Vuonna 1712 syntyneet Luokka:Vuonna 1743 kuolleet
Jan Tinbergen

Jan Tinbergen (12. huhtikuuta 1903 Haag – 9. kesäkuuta 1994) oli alankomaalainen ekonomisti, jolle myönnettiin yhdessä Ragnar Frischin kanssa ensimmäinen Nobelin taloustieteen palkinto vuonna 1969 soveltavien dynaamisten taloudellisten mallien kehittämisestä. ==Ura== Tinbergen opiskeli matematiikkaa ja fysiikkaa Leidenin yliopistossa. Hänen vuoden 1929 tohtorinväitöskirjansa Minimumproblemen in de natuurkunde en de economie käsitteli minimointiongelmia fysiikassa ja taloustieteessä. Vuosina 1929–1945 Tinbergen toimi professorina Rotterdamin Erasmus-yliopistossa ja Alankomaiden tilastokeskuksessa. Tinbergen toimi myös Kansainliiton konsulttina. ==Tutkimustyö== Yksi Tinbergenin tunnetuimmista akateemisista tutkimuksista liittyy niin kutsuttuun Tinbergenin normiin, jonka mukaan yrityksen parhaiten palkatun työntekijän palkan ei tulisi olla yli viisi kertaa korkeampi kuin matalapalkkaisimman työntekijän. Tinbergenin mukaan tätä suuremmat tuloerot samassa yrityksessä johtavat ongelmiin yrityksen sisällä. Tinbergenin tärkein saavutus taloustieteen alalla on kuitenkin ensimmäisen kansantaloutta kuvaavan matemaattisen mallin luominen. Tinbergenin alkuperäinen malli perustui Alankomaiden kansantaloudelle, ja myöhemmin hän sovelsi samaa mallia myös Yhdysvaltojen ja Britannian kansantalouksien mallintamiseen.Jan Tinbergen Encyclopedia Britannica == Lähteet == ==Aiheesta muualla== Luokka:Alankomaalaiset taloustieteilijät Luokka:Nobelin taloustieteen palkinnon saajat Luokka:Vuonna 1903 syntyneet Luokka:Vuonna 1994 kuolleet Luokka:Alankomaalaiset professorit
Juri Malentšenko

Juri Ivanovitš Malentšenko (venäjäksi Юрий Иванович Маленченко, s. 22. joulukuuta 1961 Svitlovodsk, Ukrainan neuvostotasavalta, Neuvostoliitto) on venäläinen, ukrainalaista alkuperää oleva kosmonautti. Vuonna 2012 hän oli avaruudessa lennolla Sojuz TMA-05M. ==Koulutus ja perhe== Malentšenko kävi peruskoulun ja lukion Svitlovodskissa. Sotilaslentokoulutukseen hän meni Harkovaan vuonna 1983. Hän toimi Neuvostoliiton ilmavoimissa lentäjänä Odessan alueella. Malentšenko on toista kertaa naimisissa, nyt Jekaterina Dmitrijevan kanssa. Perheessä on yksi tytär ja edellisestä avioliitosta on aikuinen poika, Dmitri. == Ura avaruuslentäjänä == Malentšenkon esimies kysyi häneltä kiinnostusta avaruuslentoihin, ja maaliskuussa 1987 Malentšenko aloitti kosmonauttikoulutuksensa. Hän oli varamiehistössä Sojuz TM-17- ja Sojuz TM-18-lennoilla. Välillä hän opiskeli Ilmavoimien Zukovskin akatemiassa. Malentšenkon ensimmäinen avaruuslento alkoi heinäkuussa 1994, jolloin hän lensi Sojuz TM-19:n miehistössä Mir-avaruusasemalle. Lokakuussa 1998 hän aloitti avaruussukkula-koulutuksen NASAssa ja lensi STS-106-lennolla ISS- asemalle syyskuussa 2000. Vuonna 2003 Malentšenko lensi ISS:lle Sojuz TMA-2 lennolla ja meni naimisiin avaruudessa vaikkakin hänen venäläinen morsiamensa oli tuolloin Houstonissa. Neljäs avaruuslento oli Sojuz TMA-11 syksyllä 2007. Sojuz TMA-11 lennon paluu huhtikuussa 2008 ei sujunut täysin suunnitelmien mukaan vaan Sojuz-kapseli palasi maahan tavoiteltua jyrkemmässä kulmassa. Paluun aikana Malentšenko ja hänen avaruuslentäjäkollegansa Yi So-yeon ja Peggy Whitson kokivat yli kymmenen kertaa Maan pinnan painovoiman suuruisia voimia. Avaruuslentäjien tilaa kuvattiin paluun jälkeen tyydyttäväksi. Malentšenkon kokonaisavaruuslentoaika on 514 vuorokautta 11 tuntia ja 59 minuuttia. Joulukuun 15. päivänä Malentšenko lensi Sojuzilla Kansainväliselle avaruusasemalle yhdessä Tim Peaken ja Timothy Kopran kanssa suunnitellusti kesäkuuhun 2016 asti. Telakoitumisessa oli tekninen häiriö, ja Malentšenko hoiti telakoitumisen manuaalisesti. ===Lennot=== |} ==Lähteet== ==Aiheesta muualla== *NASA-sivuston elämäkerta *spacefacts.de *kursknet.ru Malentšenko, Juri Malentšenko, Juri Malentšenko, Juri Luokka:Kazakstanin sankarit
Philip Zimbardo

Philip G. Zimbardo (23. maaliskuuta 1933 – 14. lokakuuta 2024) oli yhdysvaltalainen psykologi, joka tutki ympäristön vaikutusta ihmisen käyttäytymiseen. Hänen tunnetuin tutkimushankkeensa oli vuonna tehty Stanfordin vankilakoe.Elsa Osipova, Stanfordin vankilakokeesta tunnettu psykologi Philip Zimbardo on kuollut, Yle.fi, uutiset 20.10.2024, viitattu 21.10.2024 Zimbardo suoritti alemman korkeakoulututkinnon Brooklyn Collegessa ja maisteriksi ja filosofian tohtoriksi hän valmistui Yalen yliopistosta. Opetettuaan New Yorkin yliopistossa Zimbardo sai viran vuonna 1968 Stanfordin yliopistosta, jossa hän suoritti vuonna 1971 kuuluisan vankilakokeen. Siinä valittiin 24 college-opiskelijaa, jotka arvottiin vankien ja vartijoiden rooleihin. Koe tehtiin yliopiston kellarikerrokseen tehdyssä vankilassa.. Opiskelijat alkoivat pian esittää roolejaan, ja vartijoista tuli sadistisia ja vangeista masentuneita ja passiivisia. Kokeen piti kestää kaksi viikkoa, mutta se jouduttiin keskeyttämään jo kuuden päivän jälkeen. Kokeen jälkeen Zimbardo perusti ujousklinikan Menlo Parkiin Kaliforniaan. Hän teki ujoudesta tekemistään tutkimuksista useaita kirjoja, joista on suomennettu Ujous (Shyness). Zimbardo on kirjoittanut monia muitakin kirjoja, kuten Psychology and Life, jota käytetään Yhdysvalloissa oppikirjana. == Teoksia == * == Lähteet == Luokka:Yhdysvaltalaiset psykologit Luokka:Amerikanitalialaiset Luokka:Vuonna 1933 syntyneet Luokka:Vuonna 2024 kuolleet
Arthur Nikisch

Artúr (Arthur) Nikisch (12. lokakuuta 1855 Mosonszentmiklós – 23. tammikuuta 1922 Leipzig) oli unkarilaissyntyinen saksalainen kapellimestari. Hän opiskeli Wienin konservatoriossa viulunsoittoa ja säveltämistä, ja hän oli myös taitava pianisti.Otavan Iso Musiikkitietosanakirja 4, s. 428–429. Helsinki 1978. ISBN 951-1-04763-9 Kapellimestarina hän oli kuitenkin itseoppinut, ja suurimmat vaikutteensa hän sai soittaessaan orkesterimuusikkona sellaisten kapellimestarien kuten Richard Wagner, Johannes Brahms, Franz Liszt, Giuseppe Verdi ja Anton Bruckner johdolla. Nikischin vallankumouksellista johtamistyyliä kuvaa parhaiten Sir Adrian Boultin aikalaislausunto. Hän kertoi Nikischin johtaneen ”jännittävintä esitystä Brahmsin c-molli-sinfoniasta mitä koskaan olin kuullut”, kun hän tajusi, että ”koko osan aikana Nikischin käsi ei ollut noussut kertaakaan hänen kasvojaan korkeammalle”. Arthur Nikisch on jäänyt äänentallennuksen historiaan ensimmäisenä kapellimestarina, joka on levyttänyt kokonaisen sinfonian (Beethovenin 5. sinfonia) kaupallisessa tarkoituksessa. Tämä virstanpylväs tehtiin vuonna 1913, ja orkesterina oli Berliinin filharmonikot. Hän on myös ensimmäinen kapellimestari jonka johtamista on tallennettu filmille – mutta mykkäfilmin aikaan. Filmistä käy kuitenkin selvästi ilmi hänen mieltymyksensä pitkään tahtipuikkoon ja sillä tehtyihin minimalistisiin liikkeisiin sekä vaikutelma hänen ”hypnoottisesta” katseestaan. __NOTOC__ == Nikischin tärkeimmät orkesterikiinnitykset == *Leipzigin Gewandhausorkesteri 1895–1922 *Berliinin filharmonikot 1895–1922 == Arthur Nikischin levyttämät teokset == *Beethoven, 5. sinfonia *Beethoven: Egmont-alkusoitto *Weber: Oberon-alkusoitto *Weber: Taika-ampuja-alkusoitto *Mozart: Figaron häät -alkusoitto *Berlioz: Rooman karnevaalit -alkusoitto *Liszt: Unkarilainen rapsodia nro 1 f-molli ==Viitteet== ==Kirjallisuutta== * Pfohl, Ferdinand: Arthur Nikisch: Sein Leben, seine Kunst, sein Wirken. Alster, Hamburg 1925. Luokka:Unkarilaiset kapellimestarit Luokka:Itävaltalaiset kapellimestarit Luokka:Vuonna 1855 syntyneet Luokka:Vuonna 1922 kuolleet
Visbyn tuomiokirkko

Visbyn tuomiokirkko () tai Pyhän Marian kirkko () on Gotlannissa, Ruotsissa sijaitsevan Visbyn hiippakunnan tuomiokirkko. Kirkko on toiminut tuomiokirkkona vuodesta 1572 lähtien.Visby S:ta Maria domkyrka: Historik Viitattu 9.3.2013. Sitä ennen se toimi seurakunnankirkkona. Keskiajalta peräisin olevan kirkon on alun perin rakennuttanut saksalainen kauppias. Kirkkoa alettiin rakentaa 1100-luvun lopussa, ja se vihittiin käyttöön vuonna 1225. Alun perin se oli tarkoitettu vierailevien saksalaisten kauppiaiden kirkoksi, mutta koska saksalaisia muutti paljon kaupunkiin, kirkosta tuli heidän seurakuntakirkkonsa. Tuomiokirkko on ainoa kaupungin keskiaikaisista kirkoista, joka on säilynyt nykyaikaan asti. 1500-luvulta 1800-luvulle asti sen ympärillä oli Visbyn ainoa tavallinen hautausmaa. ==Lähteet== ==Aiheesta muualla== * Kirkko Ruotsin kirkon sivuilla Luokka:Gotlannin kirkot Luokka:Ruotsin tuomiokirkot Tuomiokirkko Luokka:Ruotsin kivikirkot Luokka:Kirkot Visbyn hiippakunnassa
Wassily Leontief

Wassily Leontief (; 5. elokuuta 1905 München, Saksa — 5. helmikuuta 1999 New York) oli venäläissyntyinen ekonomisti, joka tunnetaan erityisesti yleisen tasapainoteorian () kehittäjänä. Leontief sai vuonna 1973 Nobelin taloustieteen palkinnon. Leontief opiskeli vuodesta 1921 vuoteen 1925 Leningradin yliopistossa ja suoritti maisterintutkinnon pääaineenaan taloustiede. Opiskeluaikanaan Leontief joutui usein pidätetyksi, koska hän arvosteli kommunismia. Vuonna 1925 Leontiefin sallittiin lähteä Neuvostoliitosta ja hän siirtyi jatkamaan opintojaan Berliinin yliopistoon. Berliinissä Leontief suoritti tohtorintutkinnon vuonna 1928 erityisaiheenaan panos–tuotos-analyysi; hänen työnohjaajansa oli Werner Sombart. Vuonna 1931 Leontief siirtyi Yhdysvaltoihin työskentelemään National Bureau of Economic Researchissa. Vuosina 1932–1975 hän työskenteli Harvardin yliopistossa, ja New Yorkin yliopistoon hän siirtyi vuonna 1975. ==Tutkimustyö== Leontiefin tunnetuimmat tutkimukset käsittelevät yleistä tasapainoteoriaa sekä panos–tuotos-analyysia. Lisäksi Leontief tutki kansainvälistä kauppaa ja kehitti nimeään kantavan Leontiefin paradoksin: maailman pääomarikkain valtio Yhdysvallat vie hyödykkeitä, joiden tuottamiseen tarvitaan suhteellisen paljon työvoimaa mutta tuo hyödykkeitä, joiden tuottamiseen tarvitaan suhteellisen paljon pääomaa. Tämä havainto on suorassa ristiriidassa kansainvälisen kaupan perusmallin, Heckscherin–Ohlinin teoreeman, kanssa. Nobel-palkinto Leontiefille myönnettiin hänen panos–tuotos-analyysiin liittyvästä työstään. == Lähteet == ==Aiheesta muualla== *Leontief Nobel-säätiön sivuilla Luokka:Yhdysvaltalaiset taloustieteilijät Luokka:Nobelin taloustieteen palkinnon saajat Luokka:Vuonna 1905 syntyneet Luokka:Vuonna 1999 kuolleet
Salpietari

Salpietari voi tarkoittaa esimerkiksi seuraavia typpihapon HNO3 suoloja: *natriumnitraatti (NaNO3), natronsalpietari, chilensalpietari, perunsalpietari *kaliumnitraatti (KNO3), kalisalpietari *kalsiumnitraatti (Ca(NO3)2), kalkkisalpietari, norjansalpietari *ammoniumnitraatti (NH4NO3), ammonsalpietari Luokka:Seulonnan keskeiset artikkelit
Poljarnyi

Poljarnyi (, Poljarnyi; vuoteen 1939 Aleksandrovsk, , Aleksandrovsk) on suljettu kaupunki Murmanskin alueella Venäjällä. Se sijaitsee Kuolanvuonon länsirannalla, lähellä vuonon suuta noin 30 kilometriä Murmanskista pohjoiseen. Kaupungissa on sukkaita noin 17 300 (2010). Poljarnyi on nykyisin osa laajempaa, useita suljettuja kaupunkeja käsittävää Aleksandrovskin kaupunkipiirikuntaa ja piirikunnan hallinnollinen keskus. Poljarnyissa on 1950-luvulta lähtien sijainnut tärkeä ydinsukellusveneiden satama ja telakka- alue "Venäjän telakka nro 10 - Škval". Alueella on nykyisin myös käytöstä poistettujen laivojen ja sukellusveneiden ydinreaktorien varastointialue. ==Historia== Aleksandrovskin kaupungi perustettiin suojaisen Jekaterinan luonnonsataman äärelle vuonna 1896 ja se nimettiin Venäjän keisari Aleksanteri III:n mukaan. Kaupunki sai kaupunkioikeudet vuonna 1899. Perustamisen yhdessä kaupungista siitä ujestin eli kihlakunnan pääkaupunki, kun entinen Arkangelin kuvernementin Kuolan kihlakunta muutettiin Aleksandrovskin kihlakunnaksi. Aleksandrovsk on Kuolan jälkeen Kuolan niemimaan toiseksi vanhin kaupunki. Vuonna 1903 kaupungissa oli 314 asukasta ja tämän jälkeen kaupunki kasvoi siten, että siellä oli asukkaita 627 vuonna 1914 ja 1025 vuonna 1917. Ensimmäisen maailmansodan aikana kaupungissa oli Jäämeren laivaston aluksia, ja kaupunkiin avattiin kansainvälinen lennätinasema. Rautatien rakentaminen Murmanskiin vähensi Aleksandrovskin merkitystä, ja vuonna 1926 se alennettiin maaseututaajamaksi. Vuonna 1931 se nimettiin Poljarnojeksi, ja jonkin aikaa 1930-luvulla se oli suomalaisen kansallisen piirin keskus. Vuonna 1939 siitä tuli Poljarnyin kaupunki. Vuonna 2008 Poljarnyi sai "sotakunnian kaupungin" (Gorod voinskoi slavy) arvonimen. Vuoteen 2008 Poljarnyi oli kaupunkipiirikunta, johon itse kaupungin lisäksi kuuluivat asutuskeskukset Belokamenka, Gorjatšije Rutšji ja Retinskoje. Vuonna 2008 Poljarnyi yhdistettiin sen naapureina sijaitsevien kahden muun suljetun kaupungin, Gadžijevon (Skalistyi) ja Snežnogorskin kanssa laajemmaksi Aleksandrovskin kaupunkipiirikunnaksi, jolla myös on suljetun kaupungin status, ja jonka alue kattaa koko Kuolanvuonon länsirannan.Городской округ ЗАТО Александровск Murmanskin aluehallinnon sivut. Gorjatšije Rutšji lakkautettiin asumattomana vuonna 2009.Oikeusministeriön päätös ==Lähteet== ==Aiheesta muualla== *Poljarnyin virallinen sivusto *Pohjoinen laivasto (Северный флот) Kommersant Vlast, 2008 Luokka:Murmanskin alueen kaupungit Luokka:Venäjän suljetut alueet
American curl

American curl on uusimpia kissarotuja, sillä se syntyi vuonna 1981 Kaliforniassa. Suomeen ensimmäinen curl tuotiin vuonna 2001. Rodulle on tyypillistä erikoisen näköiset korvat, jotka kiertyvät taakse poispäin kasvoista. American curlin pennut syntyvät suorakorvaisina, mutta niiden korvat alkavat kiertyä parin päivän ikäisinä. Vaikka korvat voivat myöhemmin taas suoristua, ne kiertyvät tavallisesti uudelleen ja pysyvät kiertyneinä suunnilleen neljän kuukauden iästä lähtien. Koska kippurakorvaisuus on dominoiva ominaisuus, silloin tällöin syntyy myös suorakorvaisia pentuja. Muilta ominaisuuksiltaan ne kuitenkin ovat curleja vastaavia. Curlit voivat olla joko pitkä- tai lyhytkarvaisia, vaikka Kaliforniassa alkujaan kasvatetut kissat olivat pitkäkarvaisia. Kaikilla american curleilla on vartalon pituinen häntä, ja pitkäkarvaisten häntä on kuin paksu töyhtö. Curleilla hyväksytään kaikki mahdolliset värit ja kuviot. Niiden turkki on helppohoitoinen, pitkäkarvamuunnoksellakin on vain vähän pohjakarvaa ja turkki on hyvin silkkinen laadultaan. Myös silmien väri voi olla mikä tahansa, vain naamiomuunnoksilla vaaditaan siniset silmät. Kotona American curlin sanotaan olevan leikkisä, sopeutuva ja yhtä maltillinen kuin sen ulkomuotokin. Sen turkki tarvitsee vain suhteellisen kevyttä harjausta. ==Aiheesta muualla== * Suomen Rotukissayhdistys Ry. * Incat Suomi * American Curlit Ry. Luokka:Kissarodut Curleja on suomessa on vähän mutta amerikassa rotu on suosittu
Göteborgin tuomiokirkko

thumb|left|251x251px|Göteborgin tuomiokirkon sisänäkymä. Göteborgin tuomiokirkko () on Länsi-Götanmaalla, Ruotsissa sijaitsevan Göteborgin hiippakunnan tuomiokirkko. Arkkitehti Carl Willhelm Carlbergin suunnittelema tuomiokirkko valmistui lopullisesti vuonna 1827, mutta se vihittiin käyttöön jo 21. toukokuuta vuonna 1815. Sen paikalla on sitä ennen sijainnut kaksi muuta kirkkoa, jotka tuhoutuivat tulipalossa. Ensimmäinen tällä paikalla seissyt kirkko valmistui 1633 ja sai nimekseen Kustaan tuomiokirkko () edellisenä vuonna kaatuneen Ruotsin kuninkaan Kustaa II Aadolfin mukaan. Kirkkoa on remontoitu neljään kertaan, sisätilat on uusittu viimeksi 1983–1985 ja ulkopuoli 1978–1980. Tuomiokirkkoa ympäröivä puisto toimi ennen hautausmaana. Puistoa uusittiin vuosina 2008–2009. Se on palkittu yhtenä Göteborgin parhaista rakennuskohteista. == Lähteet == ==Aiheesta muualla== Luokka:Göteborgin kirkot Luokka:Ruotsin tuomiokirkot Luokka:Ruotsin kivikirkot